**Прынцэса Маргарыта Вікторыя Шарлота Аўгуста Нора Конаўцкая** (англ.: Margaret Victoria Charlotte Augusta Norah; 15 студзеня 1882 — 1 мая 1920) — кронпрынцэса Швецыі, герцагіня Сконская, жонка герцага Сконскага Густава Адольфа. Прынцэса Вялікабрытаніі і Ірландыі, дзе яе называлі ***Дэйзі (Стакротка)***.

Біяграфія
---------

Прынцэса Маргарыта ў 1886 годзе праца Карла Зона. Каралеўская калекцыя.
Маргарыта нарадзілася 15 студзеня 1882 года і была першым дзіцем і старэйшай дачкой у сям’і прынца Артура, герцага Конаўцкага, трэцяга сына каралевы Вікторыі, і яго жонкі Луізы Маргарыты Прускай. Была ахрышчаная 11 сакавіка ў капліцы Віндзорскага замка Арчыбальдам Кэмпбелам Тэйтам, арцыбіскупам Кентэрберыйскім. Хроснымі прынцэсы былі яе бабуля, каралева Вікторыя; праўнучаты дзядзька, германскі імператар Вільгельм I; дзядзька Эдуард, прынц Уэльскі; цётка Вікторыя Саксен-Кобург-Гоцкая; дзядуля, прынц прускі Фрыдрых Карл і бабуля Марыя Ганна Ангальт-Дэсаўская.

Маргарыта прыходзілася сваячкай многім вядомым людзям свету. Яе стрыечнымі братамі і сёстрамі былі германскі імператар Вільгельм II, кароль Англіі Георг V, каралева-кансорт Нарвегіі Мод, расійская імператрыца Аляксандра Фёдараўна, каралева-кансорт Румыніі Марыя Эдынбургская і каралева-кансорт Іспаніі Вікторыя Яўгенія Батэнбергская.

Маргарыта і яе малодшая сястра Патрыцыя лічыліся аднымі з самых прыгожых прынцэс ў Еўропе. Іх дзядзька, кароль Брытаніі Эдуард VII хацеў зладзіць выгадныя шлюбы сваім пляменніцам, выдаць іх замуж за еўрапейскіх каралёў або наследных прынцаў. Таму ў студзені 1905 года Маргарыта і Патрыцыя адправіліся ў Партугалію, дзе некаторы час жылі пры двары караля Партугаліі Карлуша I і яго жонкі Амеліі Арлеанскай. Абмяркоўвалася перспектыва шлюбу сясцёр з сынамі кіруючай пары, меркавалася, што Маргарыта выйдзе замуж за старэйшага брата, інфанта Луіша Філіпэ, а Патрыцыя за малодшага Мануэла. Але перамовы скончыліся нічым, і прынцэсы адправіліся ў падарожжа па Егіпту і Судану. У Каіры Маргарыта пазнаёмілася са сваім чатырох’юрадным братам Густавам Адольфам, герцагам Сконскім, які знаходзіўся ў гэты час у вучэбнай паездцы. Ініцыятарам гэтай сустрэчы была бабуля Густава Адольфа па бацькавай лініі, каралева Швецыі і Нарвегіі Сафія Насаўская, якая хацела жаніць свайго ўнука на адной з унучак каралевы Вікторыі. Першапачаткова жонкай Густава Адольфа павінна была стаць Патрыцыя Конаўцкая, але герцаг спыніў свой выбар на яе старэйшай сястры Маргарыце.

Маладыя людзі палюбілі адзін аднаго з першага погляду, і нягледзячы на тое, што прынц быў блізарукі і амаль на дзесяць месяцаў маладзейшы за сваю нявесту, але затое ў яго быў талент да музыкі, танцаў і палявання, бацькі дзяўчыны далі згоду на шлюб. Вянчанне Густава Адольфа і Маргарыты адбылося 15 чэрвеня 1905 года ў капліцы Святога Георгія ў Віндзорскім замку. Мядовы месяц маладыя правялі ў Ірландыі. Іх шлюб, складзены па каханні, апынуўся шчаслівым, у ім нарадзілася чацвёра сыноў і адна дачка.

На вяселлі хедзіў Егіпта Абас II Хільмі падарыў нявесце вясельную тыяру, выкананую з алмазаў і плаціны ювелірнай фірмай «Cartier». Тыяру пасля апраналі на свае вяселлі дачка, унучкі і праўнучкі Маргарыты. Дзед жаніха, кароль Швецыі Оскар II у падарунак маладым паднёс палац Сафіеру, размешчаны за 5 км ад шведскага горада Хельсінбарг. Густаў і Маргарыта адрэстаўравалі палац, распланавалі тэрыторыю і ўладкавалі сад у англійскім стылі. Працуючы ў садзе прынцэса нават выпусціла кнігі «Наш сад у Сафіеру», «У квітнеючым садзе», якія праілюстравала ўласнымі малюнкамі і фотаздымкамі. Палац стаў неафіцыйнай рэзідэнцыяй пары.

У 1907 годзе памёр дзед Густава Оскар II і на пасад узышоў Густаў V. Густаў Адольф стаў спадчыннікам шведскага пасаду, а Маргарыта атрымала тытул кронпрынцэсы Швецыі.

Маргарыта Конаўцкая цалкам апраўдвала свой тытул. Яна выдатна размаўляла на шведскай мове, пасля двух гадоў яго вывучэння, ведала гісторыю і палітыку Швецыі. Пражыўшы амаль пятнаццаць гадоў у гэтай краіне, яна тым не менш не забывала і пра сваіх сваякоў, якім рэгулярна адпраўляла лісты. Падчас Першай сусветнай вайны Маргарыта стварыла швейнае таварыства ў Швецыі, каб падтрымаць Чырвоны Крыж. Калі пастаўкі парафіна для Узброеных Сіл Швецыі вычарпаліся, яна арганізавала збор свечак. Кронпрынцэса таксама выступала ў якасці пасярэдніка для сваякоў, разлучаных вайной, з яе дапамогай былі перададзеныя прыватныя лісты і запыты, якія дапамаглі знайсці зніклых без вестак падчас вайны мужчын.

У лістападзе 1919 года ў Маргарыты, якая ў гэты час была цяжарная ў шосты раз, выявілі сярэдні атыт, у выніку чаго ў снежні ёй была зробленая аперацыя. У сакавіку 1920 года кронпрынцэса захварэла злаякаснай ветранай воспай, якая прывяла да з’яўлення мастоідзіта. 1 мая, знаходзячыся на восьмым месяцы цяжарнасці Маргарыта памерла разам з дзіцем падчас аперацыі ў выніку заражэння крыві. Яе пахавалі ў царкве Святога Мікалая у Стакгольме, а ў 1922 годзе перапахавалі на Каралеўскіх могілках Хага, як завяшчала яна сама.

У 1923 годзе Густаў Адольф зноў ажаніўся, са стрыечнай пляменніцай Маргарыты Луізай Маўнтбетэн, а праз трыццаць гадоў пасля смерці першай жонкі ўступіў на Шведскі трон, як Густаў VI Адольф.

Дзеці
-----

| Імя | Нарадзіўся | Памёр | Заўвага |
| --- | --- | --- | --- |
| Густаў Адольф, герцаг Вестэрботэнскі | 22 красавіка 1906 | 26 студзеня 1947 | Бацька будучага караля Швецыі Карла XVI Густава. |
| Прынц Сігвард, Герцаг Апланда | 7 чэрвеня 1907 | 4 лютага 2002 | Граф Сігвард Бернадот і фон Вісборг. Быў тройчы жанаты марганатычным шлюбам. |
| Прынцэса Інгрыд | 28 сакавіка 1910 | 7 лістапада 2000 | Каралева Даніі; маці будучай каралевы Маргарэты II дацкай і экс-каралевы Грэцыі Ганны-Марыі. |
| Бертыль, герцаг Халандскі | 28 лютага 1912 | 5 студзеня 1997 | Быў жанаты на Ліліян Дэвіс, нашчадкаў не пакінуў. |
| Прынц Карл Юхан | 31 кастрычніка 1916 | 5 мая 2012 | Граф Карл Юхан, граф фон Вісборг. |

Памяць
------

У гонар Маргарыты, якая была вядомая як дасведчаны садоўнік і дэкаратар, у 1999 годзе быў названы сорт англійскай ружы пяшчотна-абрыкосавага колеру — «Кронпрынцэса Маргарыта».

Зноскі
------

1. 1 2 3  Margareta — 1917.<a href='https://wikidata.org/wiki/Track:Q379406'></a><a href='https://wikidata.org/wiki/Track:Q1724971'></a>
2. ↑  Margareta // RKDartists Праверана 9 кастрычніка 2017.<a href='https://wikidata.org/wiki/Track:Q17299517'></a>
3. 1 2  Hovförsamlingens kyrkoarkiv, Död- och begravningsböcker, SE/SSA/0007/F I/5 (1895-1938), bildid: 00033282\_00090 — С. 86.<a href='https://wikidata.org/wiki/Track:Q64166606'></a><a href='https://wikidata.org/wiki/Track:Q10478639'></a>
4. 1 2 3 4  Kindred Britain<a href='https://wikidata.org/wiki/Track:Q75653886'></a>
5. ↑  *(unspecified title)* Праверана 7 жніўня 2020.
6. 1 2 3  *Lundy D. R.* The Peerage<a href='https://wikidata.org/wiki/Track:Q67129259'></a><a href='https://wikidata.org/wiki/Track:Q21401824'></a>

Спасылкі
--------

* Royal House of Great-Britain and Ireland
* Royal House of Sweden and Royal House of Norway


| ?Маргарыта Конаўцкая — продкі |
| --- |
| 

|  |  |  |  |
| --- | --- | --- | --- |
|  |  | Francis, Duke of Saxe-Coburg-Saalfeld[d] |  |
|  |  |  |
|  |  |  |  |
|  |  | Эрнст I Саксен-Кобург-Гоцкі[d] |  |  |  |
|  |  |  |  |  |
|  |  |  |  |  |  |  |  |
|  |  |  |  |  | Аўгуста-Караліна Ройс цу Эберсдорф[d] |  |
|  |  |  |  |  |  |
|  |  |  |  |  |  |
|  |  | Альберт Саксен-Кобург-Гоцкі[d] |  |  |  |  |
|  |  |  |  |  |  |
|  |  |  |  |  |  |  |  |
|  |  |  |  |  |  | Augustus, Duke of Saxe-Gotha-Altenburg[d] |  |
|  |  |  |  |  |  |  |
|  |  |  |  |  |  |  |  |
|  |  |  |  |  | Луіза Саксен-Гота-Альтэнбургская[d] |  |  |  |
|  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  | Duchess Louise Charlotte of Mecklenburg-Schwerin[d] |  |
|  |  |  |  |  |  |  |
|  |  |  |  |  |  |
|  |  | Артур[d] |  |  |  |  |
|  |  |  |  |  |  |
|  |  |  |  |  |  |  |  |
|  |  |  |  |  |  | Георг III, кароль брытанскі |  |
|  |  |  |  |  |  |  |
|  |  |  |  |  |  |  |  |
|  |  |  |  |  |  | Эдуард Аўгуст, герцаг Кенцкі[d] |  |  |  |
|  |  |  |  |  |  |  |  |  |
|  |  |  |  |  |  |  |  |  |  |  |  |
|  |  |  |  |  |  |  |  |  | Шарлота Мекленбург-Стрэліцкая[d] |  |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  | Вікторыя, каралева брытанская |  |  |  |  |
|  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  | Francis, Duke of Saxe-Coburg-Saalfeld[d] |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  | Вікторыя Саксен-Кобург-Заальфельдская[d] |  |  |  |
|  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  | Аўгуста-Караліна Ройс цу Эберсдорф[d] |  |
|  |  |  |  |  |  |  |
|  |  |  |  |  |  |
|  | Маргарыта Конаўцкая |  |  |  |  |
|  |  |  |  |  |
|  |  |  |  |  |  |
|  |  |  |  | Фрыдрых Вільгельм III |  |
|  |  |  |  |  |
|  |  |  |  |  |  |
|  |  |  |  | Фрыдрых Карл Аляксандр Прускі[d] |  |  |  |
|  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  | Луіза Пруская[d] |  |
|  |  |  |  |  |  |  |  |
|  |  |  |  |  |  |  |  |
|  |  |  |  | Фрыдрых Карл Мікалай Прускі[d] |  |  |  |  |
|  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  | Карл Фрыдрых Саксен-Веймар-Айзенахскі[d] |  |
|  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  | Princess Marie of Saxe-Weimar-Eisenach[d] |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |  |  |
|  |  |  |  |  |  |  |  | Марыя Паўлаўна[d] |  |
|  |  |  |  |  |  |  |  |  |
|  |  |  |  |  |  |  |  |
|  |  |  | Луіза Маргарыта Пруская[d] |  |  |  |  |
|  |  |  |  |  |  |  |
|  |  |  |  |  |  |  |  |
|  |  |  |  |  | Frederick, Hereditary Prince of Anhalt-Dessau[d] |  |
|  |  |  |  |  |  |
|  |  |  |  |  |  |
|  |  |  |  | Leopold IV of Anhalt[d] |  |  |  |
|  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  | Landgravine Amalie of Hesse-Homburg[d] |  |
|  |  |  |  |  |  |  |  |
|  |  |  |  |  |  |  |  |
|  |  |  | Марыя Ганна Ангальт-Дэсаўская[d] |  |  |  |  |
|  |  |  |  |  |  |  |
|  |  |  |  |  |  |  |  |
|  |  |  |  |  | Prince Louis Charles of Prussia[d] |  |
|  |  |  |  |  |  |
|  |  |  |  |  |  |
|  |  |  | Princess Frederica Wilhelmina of Prussia[d] |  |  |  |
|  |  |  |  |  |  |
|  |  |  |  |  |  |  |  |
|  |  |  |  | Фрыдэрыка Мекленбург-Стрэліцкая[d] |  |
|  |  |  |  |  |
|  |  |  |  |
|  |  |  |
|  |  |  |

 |

|  |  |
| --- | --- |
| ⚙️   Тэматычныя сайты | Česko-Slovenská filmová databáze · Internet Movie Database · RKDartists · The Peerage |
| Слоўнікі і энцыклапедыі | Оксфардскі біяграфічны · Шведскі біяграфічны |
| Генеалогія і некрапалістыка | Find a Grave · WikiTree · WeRelate · Sejm-Wielki.pl · Geni.com · Rodovid · genealogics.org |
| 

| Нарматыўны кантроль |
| --- |
| BNF: 16954965m · GND: 143211455 · ISNI: 0000 0003 8171 7881 · LCCN: n82024956 · LIBRIS: 194417 · SUDOC: 095754792 · VIAF: 262337439 |

 |